**Kraljević Adrian i Svarožićev svitak**

Nekoć davno postojalo je jedno jezero koje su vile najviše voljele. Zvalo se Vilino jezero. One su jako voljele skakutati s lista na list. Jednoga je dana oko Vilina jezera prolazio Svarožić i vidio kako se one zabavljaju i nemaju obaveza Svidjela mu se njihova bezbrižnost,a on je svaki dan imao obveza jer svaki dan budio i uspavljivao Sunce.

Ugledao je kolibicu na jednoj obali jezera, a s druge strane veliki dvorac. Otišao je do velikog dvorca i pokucao na vrata. Vrata je otvorila sluškinja koja je u kolibici živjela. Kad joj je Svarožić rekao da treba kralja, žena je rekla da kralj nije u dvorcu, ali da će mu ona prenijeti poruku. Svarožić nije htio samo tako prenijeti poruku, te joj je dao Sunčev svitak i rekao da ga preda kralju. Sluškinja je rekla da će napraviti točno tako, a Svarožić je otišao dalje.

Kad se kralj vratio u veliki dvorac, a sluškinja mu je predala svitak baš kako je obećala Svarožiću. No, kralj je svitak nezainteresirano bacio među ostale. Sluškinja je bila tužna zato što je kralj bacio Sunčev svitak koji je ona čuvala kao zjenicu oka. Bilo joj je žao što ga nije pročitala iako je bila vrlo znatiželjna što u njemu piše. Ta je žena imala sina Adriana kojega je jako voljela. Adrian je bio vrlo vješt i bistar dječak. No, on se bijaše vrlo čudno ponašao otkako je vidio kako njegova majka plače za svitkom. Rekao joj je da će joj donijeti svitak jer vidi koliko joj je taj svitak važan. Majka se samo kiselo osmjehnula i rekla da samo kraljev rod može doći do riznice svitaka. Ali, Adrian bijaše vrlo uporan i jako je držao do svoje riječi i nikada nije pogazio zadanu riječ.

Adrian je uzeo svoju torbicu, u nju stavio nekoliko košulja, nešto kruha i krenuo prema velikom dvorcu.

Ubrzo je došao do Vilina jezera, a vila Rusalka, ona koja je najviše voljela praviti spletke, došla do njega i pitala ga: „Momčiću, maleniću, što te do moga vodi jezera?“

Mladić joj odgovori: „Rusalko mila, mala, vilo vode, do tvog me jezera vodi moja želja najveća. Želim svojoj majci vratiti svitak zlatni svjetlucavi jer ga ona silno želi.“ Rusalka se zamislila i sjetila da je to Svarožićev svitak, te rekla Adrianu da u šumu pođe i da tamo nađe jednu malu zlatnu vrećicu. U njoj se, tako mu Rusalka reče, Sunčev prah nalazi i da će mu on pomoći tu želju ostvariti.

Adrian umjesto da prođe oko jezera, krene u šumu pronaći prah. Rusalka je mislila da će se mali u šumi izgubiti, te da će se ona i njene sestre moći cijelo vrijeme zabavljati, umjesto da se brinu za Adriana.

No, Adrian je u međuvremenu pronašao Sunčev prah i njime se posuo po glavi. I, gle, čuda! Od sitnoga nedoraslog dječaka postao je lijep mladi visoki tamnokosi princ.

Sa sebe je stresao višak zlatnoga praha i krenuo prema jezeru. Na putu on naleti na Svarožića koji ga upita: „Što to radiš, momče ludo? Zar ti želiš da se o tebi Rusalka brine? Taj je svitak je samo za kralja. Ako ga on pročita, o njegovuće se sinu sinu Rusalka, a ako ga pročita tvoja majka, brinut će se o tebi. „ Adrian se začudi, a Svarožić mu objasni da je htio da se Rusalke o nečemu brinuti moraju,a ne samo da se po cijele dane zabavljaju. Svitak je namijenio kralju jer je kralj bio zao i Adrianovu majku protjerao iz svojih dvora u trošnu kolibu na obali Vilina jezera.

Došao Adrian pred kralja i rekao mu da se zabuna zbila, te da Sunčev svitak njemu pripada. Kralj, kakav je zao bio, nije htio Adrianu svitak dati već brže-bolje pošalje sluge da donesu Sunčev svitak. Kad se dvorski sluga vratio, kralj je svitak pročitao i istog trena siromah postao. Njegov je sin vilenjak Rusalkin postao, a zli kralj Adrianov sluga. Pravda je bila zadovoljena jer se zli kralj nekoć davno na prijevaru prijestolja domogao. Adrian i njegova majka sretno su živjeli u dvorcu koji je vijekovima pripadao njihopvoj obitelji, a kralj je sada obitavao u trošnoj kolibici na obali Vilina jezera.

Rebeka Agatić, 6.b

OŠ „ Dobriša Cesarić“

O S I J E K

Neretvanska 10

I me prezime učenika: **Rebeka Agatić**

Razred: 6. b

Naslov rada: **Kraljević** **Adrian** **i** **Svarožićev** **svitak**

Škola: Osnovna škola „ Dobriša Cesarić“

Adresa: 31 000 Osijek, Neretvanska 10

Mentorica: Biserka Vajlandić, učitelj savjetnik (091 178 28 76)

Adresa e-pošte: **e-mail:os-osijek-014 @ skole.htnet.hr**